Oleksandr Pavljuk

Oleksandr Pavljuk (ukraina keeles Олександр Олексійович Павлюк; sündinud 20. augustil 1970 Novohrad-Volõnskõis Žõtomõri oblastis) on Ukraina sõjaväelane, alates 11. veebruarist 2024 Ukraina maavägede ülem. Ukraina kangelane (2022).

 Elulugu 
1991. aastal lõpetas Harkovi Kaardiväe Kõrgema Tankivägede Kooli ja määrati Saksamaal asuva Hillerslebeni külas asunud NSV Liidu 47. kaardiväe tankidiviisi tankirühma ülemaks (kuni 1993. aasta augustini). Augustist 1993 oli ta Ukraina relvajõudude 30. eraldi mehhaniseeritud brigaadi tankikompanii ülem oma kodulinna Novohrad-Volõnskõi lähedal, 1997–1999 samas tankirügemendi staabiülema asetäitja, 1999–2003 tankipataljoni ülem, 2005–2006 brigaadiülema asetäitja, 2007–2010 brigaadi staabiülem. 2006–2007 Ukraina rahuvalvejõudude ülem Kosovos.https://web.archive.org/web/20140917161614/http://cpcfpu.ru/projects/foreignpolicy/headlines/security_defense/operations/110407/

2010–2015 oli ta Lvivi oblastis Javorovi linna lähedal asuva 24. eraldiseisva mehhaniseeritud brigaadi ülem. Brigaadi ülemana osales 2014–2015 lahingutes Donbassis. Tema juhtimisel osales brigaad Slavjanski, Krasnõi Limani, Kramatorski ja Lisitšanski vabastamise lahingutes.https://www.unian.net/politics/944690-myi-ne-hotim-byit-pushechnyim-myasom-24-ya-brigada-prosit-minoboronyi-dat-prikaz-idti-na-proryiv.html 

2015–2017 õppis Ukraina Riigikaitseülikoolis. 

2017–2020 juhtis Operatiivväejuhatust LääsУ Рівному представили нового керівника ОК «Захід» (vaadatud: 11.02.2023). 2020–2021 Ukraina relvajõudude maavägede väejuhatuse väljaõppejuht. 

28. juulil 2021 nimetas Ukraina president Volodõmõr Zelenskõi ta Ukraina relvajõudude ühendjõudude juhatajakshttps://zakon.rada.gov.ua/laws/show/329/2021#Text, kellena ta juhtis veebruaris-märtsis 2022 Mariupoli ning teiste linnade kaitset Donetski ja Luhanski oblastis. 

4. märtsil 2022 pälvis ta Ukraina presidendi dekreediga "isikliku julguse ja kangelaslikkuse eest, olulise panuse eest Ukraina riikliku suveräänsuse ja territoriaalse terviklikkuse kaitsmisse" Ukraina kangelase tiitli. 

2022. aasta 15. märtsist 21. maini juhtis Kiievi oblasti administratsiooniУКАЗ ПРЕЗИДЕНТА УКРАЇНИ №352/2022 Про звільнення О. Павлюка з посади голови Київської обласної державної адміністрації, 21.05.2022., juhtides ühtlasi Kiievi kaitsmist. 

Alates 14. veebruarist 2023 oli ta Ukraina kaitseministri Oleksi Reznikovi esimene asetäitja.Відсьогодні Олександр Павлюк приступив до роботи на посаді першого заступника міністра оборони (vaadatud: 21.02.2023)https://www.nta.ua/pershym-zastupnykom-reznikova-stav-general-lejtenant-pavlyuk/ 

11. veebruaril 2024 nimetas president Volodõmõr Zelenskõi ta Ukraina maaväe ülemaks.УКАЗ ПРЕЗИДЕНТА УКРАЇНИ №69/2024 Про призначення О.Павлюка командувачем Сухопутних військ Збройних Сил України

 Auastmed  
 2015 – kindralmajor 
 2018 – kindralleitnantУказ Президента України № 242/2018 Про присвоєння військових звань. Присвоїти військове звання генерал-лейтенанта: генерал-майору ПАВЛЮКУ Олександру Олексійовичу - командувачу військ оперативного командування "Захід" Сухопутних військ Збройних Сил України, 23. august 2018.

 Viited 

Kategooria:Ukraina kindralid
Kategooria:Sündinud 1970